P6_TA(2006)0266

Nukleáris kutatási és képzési tevékenységek (2007-2011) *

Az Európai Parlament jogalkotási állásfoglalása az Európai Atomenergia-közösség (Euratom) nukleáris kutatási és képzési tevékenységekre vonatkozó hetedik keretprogramjáról (2007-2011) szóló tanácsi határozatra irányuló javaslatról (COM(2005)0119 - C6-0112/2005 - 2005/0044(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2005)0119) [1],

- tekintettel az Euratom-Szerződés 7. cikkére, amely alapján a Tanács konzultált a Parlamenttel (C6-0112/2005),

- tekintettel eljárási szabályzata 51. cikkére,

- tekintettel az Ipari, Kutatási és Energiaügyi Bizottság jelentésére és a Költségvetési Bizottság, valamint a Környezetvédelmi, Közegészségügyi és Élelmiszer-biztonsági Bizottság véleményére (A6-0203/2006),

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az Euratom-Szerződés 119. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. kéri az 1975. március 4-i közös nyilatkozat alapján az egyeztetési eljárás megkezdését, abban az esetben, ha a Parlament által jóváhagyott szövegtől a Tanács el kíván térni;

5. felkéri a Tanácsot a Parlamenttel való konzultációra, abban az esetben, ha lényegesen módosítani kívánja a Bizottság javaslatát;

6. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(13) preambulumbekezdés

(13) A Közös Kutatóközpontnak közvetlen cselekvésekkel és az EU-politikák végrehajtásához nyújtott ügyfélközpontú támogatással hozzá kell járulnia a fent említett célkitűzések megvalósításához. | (13) A Közös Kutatóközpontnak kulcsfontosságú szerepe van az EU-politikák fogalmához, kidolgozásához, végrehajtásához és nyomon követéséhez történő ügyfélközpontú tudományos és technológiai támogatás nyújtásában. Folyamatos támogatást kellene nyújtani a Közös Kutatóközpontnak, hogy az az EU egyéni és nemzeti érdekektől független, tudományos és technológiai referenciaközpontjaként működhessen. |

2. módosítás

(16) preambulumbekezdés

(16) Megfelelő intézkedéseket kell hozni a szabálytalanságok és a csalás megelőzésére és meg kell tenni a szükséges lépéseket az eltűnt, alaptalanul kifizetett vagy szabálytalanul felhasznált pénzeszközök visszaszerzésére az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet, az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/EK, Euratom tanácsi rendelet és az Európai Csaláselleni Hivatal (OLAF) által lefolytatott vizsgálatokról szóló 1073/1999/EK európai parlamenti és tanácsi rendelet értelmében. | (16) Megfelelő intézkedéseket kell hozni a szabálytalanságok és a csalás megelőzésére és meg kell tenni a szükséges lépéseket az eltűnt, alaptalanul kifizetett vagy szabálytalanul felhasznált pénzeszközök visszaszerzésére az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet, az Európai Közösségek pénzügyi érdekeinek csalással és egyéb szabálytalanságokkal szembeni védelmében a Bizottság által végzett helyszíni ellenőrzésekről és vizsgálatokról szóló, 1996. november 11-i 2185/96/EK, Euratom tanácsi rendelet és az Európai Csaláselleni Hivatal (OLAF) által lefolytatott vizsgálatokról szóló 1999. május 25-i 1073/1999/EK európai parlamenti és tanácsi rendelet értelmében. Mindenesetre lépéseket kell tenni a fent említett rendeletek megszegésével elkövetett csalásokból és szabálytalanságokból visszanyert pénzeszközök a hetedik keretprogramba történő visszafizetésének biztosítására, és azt alapvetően a kutatási személyzet képzésére és tudományos tanácsadói tevékenységekre kell elkülöníteni. |

3. módosítás

3. cikk (1) bekezdése, bevezető rész

A 2007-2011-es időszakra vonatkozó hetedik keretprogram végrehajtására előirányzott legnagyobb teljes összeg 3092 millió euró. Ezt az összeget a következőképpen osztják el (millió euróban): | A 2007. január 1-én kezdődő ötéves időszakra vonatkozó hetedik keretprogram végrehajtására előirányzott indikatív teljes összeg 2751 millió euró. Ezt az összeget a következőképpen osztják el (millió euróban): |

4. módosítás

3. cikk (1) bekezdése, táblázat

a) Kutatások a fúziós energia területén 2159 | a) Kutatások a fúziós energia területén 1947 |

b) Atommaghasadás és sugárvédelem 394 | b) Atommaghasadás és sugárvédelem 394 |

c) A Közös Kutatóközpont nukleáris tevékenységei 539 | c) A Közös Kutatóközpont nukleáris tevékenységei 517 |

5. módosítás

3. cikk (1a) bekezdés (új)

| (1a) A fúziósenergia-kutatásra előirányzott összeg keretén belül legalább 900 millió eurót tartanak fenn az ITER kutatási infrastruktúra kiépítésétől eltérő, az I. mellékletben felsorolt tevékenységekre. |

6. módosítás

3. cikk (2a) bekezdés (új)

| (2a) A Bizottság előzetesen tájékoztatja a költségvetési hatóságot, amikor el kíván térni a kiadásoknak az Európai Unió éves általános költségvetése megjegyzéseiben és mellékletében meghatározott felosztásától. |

7. módosítás

5. cikk

A hetedik keretprogram alapján végzett valamennyi kutatási tevékenységet az etikai alapelvekkel összhangban kell végezni. | A hetedik keretprogram alapján végzett valamennyi kutatási tevékenységet az etikai alapelvekkel összhangban kell végezni, a biztonsági szempontokat kiemelten figyelembe véve. |

8. módosítás

6. cikk (2) bekezdése, második albekezdés

A Bizottság az értékelés következtetéseit, valamint ehhez kapcsolódó saját észrevételeit közli az Európai Parlamenttel, a Tanáccsal, az Európai Gazdasági és Szociális Bizottsággal, valamint a Régiók Bizottságával. | A Bizottság az értékelés következtetéseit, valamint ehhez kapcsolódó saját észrevételeit közli az Európai Parlamenttel, a Tanáccsal, az Európai Gazdasági és Szociális Bizottsággal, a Régiók Bizottságával valamint az európai ombudsmannal. |

10. módosítás

I. melléklet "A fúziós energiára irányuló kutatás" alcím, "Indokolás" alcím 2. pont

A fúziós energia nagyban hozzájárulhat az EU fenntartható és biztonságos ellátásának megvalósításához néhány évtizeden belül. Sikeres fejlesztés esetén a fúziós energia biztonságos, fenntartható és környezetbarát energiaforrást jelentene. A fúziós energiára irányuló, a tagállamok és társult harmadik országok fúziós energiára vonatkozó összes tevékenységét felölelő európai kutatás hosszú távú célja az e követelményeknek eleget tevő és gazdaságilag életképes reaktorprototípusok közös létrehozása. | Az EU által a megújuló energiaforrások kutatása terén jelenleg kifejtett és a jövőben is folytatandó erőfeszítések ellenére a fúziós energia nagyban hozzájárulhat az EU fenntartható és biztonságos energiaellátásának megvalósításához mostantól számítva nagyjából ötven-hatvan éven belül, miután a kereskedelmi fúziós reaktorok behatoltak a piacra. A fúziós energiához vezető "gyors utat" kell tehát követni, hogy minél inkább lerövidüljön az egy tényleges fúziós erőmű kifejlesztéséhez szükséges idő. Sikeres fejlesztés esetén a fúziós energia biztonságos, fenntartható energiaforrást jelentene. A fúziós energiára irányuló, a tagállamok és társult harmadik országok fúziós energiára vonatkozó összes tevékenységét felölelő európai kutatás hosszú távú célja az e követelményeknek eleget tevő és gazdaságilag életképes reaktorprototípusok közös létrehozása harminc- harmincöt éven belül. |

11. módosítás

I. melléklet "A fúziós energiára irányuló kutatás" alcím, "Tevékenységek" alcím első felsorolás

Az ITER (mint nemzetközi kutatási infrastruktúra) közös megvalósításának tevékenységeit foglalja magában, nevezetesen a telephely előkészítését, az ITER-szervezet és az ITER-rel foglalkozó európai közös vállalkozás létrehozását, igazgatást és munkaerő- felvételt, általános és ügyintézési támogatást, felszerelések és berendezések felépítését és a projekt építés közbeni támogatását. | Az ITER (mint nemzetközi kutatási infrastruktúra) közös megvalósításának tevékenységeit foglalja magában, nevezetesen a telephely előkészítését, az ITER-szervezet és az ITER-rel foglalkozó európai közös vállalkozás létrehozását, igazgatást és munkaerő- felvételt, általános és ügyintézési támogatást, felszerelések és berendezések felépítését és a projekt építés közbeni támogatását. Az ITER európai közös vállalkozás lesz felelős az ITER-hez nyújtott európai hozzájárulás kezeléséért és irányításáért, az ITER-re vonatkozó nemzetközi megállapodásokból eredő kötelezettségeket teljesítve. A fúziós program többi, a fúziós energia gyors megvalósításával kapcsolatos tudományos és technológiai ismeretek javítását célzó részének végrehajtása a Bizottság közvetlen felelőssége mellett történik, a Bizottságot a vállalkozásoknak, kutatóközpontoknak és egyetemeknek a hetedik keretprogram cselekvéseire vonatkozó részvételi szabályai meghatározásáról és a kutatási eredmények terjesztéséről (2007-2013) szóló ... [2] európai parlamenti és tanácsi rendeletben meghatározott konzultációs bizottság segíti. |

12. módosítás

I. melléklet, "A fúziós energiára irányuló kutatás" alcím, "Tevékenységek" alcím, második felsorolás

Egy célzott, a fizika és technológia területére összpontosító program fogja a fúziós program létesítményeit és forrásait (beleértve a JET-et is) hasznosítani. Ez a program értékeli az ITER alaptechnológiáit, megszilárdítja az ITER-projekt döntéseit és kísérleti és elméleti tevékenységek segítségével előkészíti az ITER működését. | Egy célzott, a fizika és technológia területére összpontosító program fogja a fúziós program létesítményeit és forrásait (azaz a JET-et és a tagállamokban már létező vagy épülő mágneses plazmaösszetartáson alapuló eszközöket, a tokamakokat, sztellarátorokat, RFP-ket is) hasznosítani. Ez a program értékeli az ITER alaptechnológiáit, megszilárdítja az ITER-projekt döntéseit és kísérleti és elméleti tevékenységek segítségével előkészíti az ITER működését. |

13. módosítás

I. melléklet "A fúziós energiára irányuló kutatás" alcím "Tevékenységek" alcím, negyedik felsorolás

Ezek a tevékenységek a mágneses plazmaösszetartás javított, a fúziós erőművek számára potenciális előnyöket nyújtó (a Wendelstein 7-AS sztellarátor építésének befejezésére összpontosító) koncepciójának továbbfejlesztésére, a fúziós plazma viselkedésének mélyreható megértését célzó elméletre és modellezésre és a tehetetlenségi összetartás területén folyó tagállami civil kutatási tevékenységek folyamatos kapcsolattartás keretei közti koordinálására terjednek ki. | Ezek a tevékenységek a mágneses plazmaösszetartás javított, a fúziós erőművek számára potenciális előnyöket nyújtó (a Wendelstein 7-AS sztellarátor építésének befejezésére összpontosító) koncepciójának továbbfejlesztésére, a fúziós plazma viselkedésének mélyreható megértését célzó elméletre és modellezésre terjednek ki. |

14. módosítás

I. melléklet "A fúziós energiára irányuló kutatás" alcím "Tevékenységek" alcím, ötödik felsorolás

Az ITER rövid és középtávú igényeire és a fúziós energia további fejlesztésére tekintettel folytatják a számban, képességi területek, valamint a magas képzettségi és tapasztalati szint szempontjából megfelelő munkaerő biztosítását célzó kezdeményezéseket. | Az ITER rövid és középtávú igényeire és a fúziós energia további fejlesztésére tekintettel folytatják a számban, képességi területek, valamint a magas képzettségi és tapasztalati szint szempontjából megfelelő munkaerő biztosítását célzó kezdeményezéseket, beleértve európai doktori fokozat (PhD) létrehozását a fúziós fizikai és mérnöki tudományok területén. |

15. módosítás

I. melléklet "A fúziós energiára irányuló kutatás" alcím "Tevékenységek" alcím, hatodik a) felsorolás (új)

| Technológiaátadási folyamatok Az ITER új és rugalmasabb szervezeti struktúrákat igényel az általa létrehozott innovációs folyamat és technológiai előrehaladás az ipar számára történő gyors átadásának lehetővé tétele céljából annak érdekében, hogy az európai ipar erősen versenyképessé tétele révén kezelhetőek legyenek a kihívások. |

16. módosítás

I. melléklet "Atommaghasadás és sugárvédelem" alcím "Indokolás" alcím, második bekezdés

Azonban jelentős aggodalmakat is kelt, amelyek befolyásolják ezen energiaforrásnak a további használatát az EU-ban. A kulcsprobléma a reaktorok működési biztonsága és a hosszú élettartamú radioaktív hulladék kezelése, amire műszaki szinten folyamatos munkával igyekeznek megoldást találni, azonban politikai és társadalmi hozzájárulásra is szükség van. A radioaktivitás mind ipari, mind gyógyászati célokra való felhasználása során a legfontosabb szempont az ember és a környezet védelme. Az ezennel megcélzott tematikus területek esetében elsődleges fontosságú szempont a biztonság magas szintjének biztosítása. Továbbá világosan kimutatható igények tapasztalhatók a nukleáris tudomány és technika teljes területén a kutatási infrastruktúrák és szakértelem rendelkezésre állása vonatkozásában. Ezenkívül az egyes technikai területeket kulcsfontosságú, több területet érintő kérdések kötik össze, úgymint a nukleáris üzemanyagciklus, az aktinidák kémiája, kockázatelemzés és biztonságértékelés, sőt társadalmi és kormányzati kérdések is. | Azonban jelentős aggodalmakat is kelt, amelyek befolyásolják ezen energiaforrásnak a további használatát az EU-ban. Mindazonáltalerőfeszítések szükségesek a meglévő biztonsági szintek megszilárdítása és javítása céljából, valamint annak érdekében, hogy a sugárzás elleni védelem növelése továbbra is a közösségi intézkedések prioritása legyen. A kulcsprobléma a reaktorok működési biztonsága és a hosszú élettartamú radioaktív hulladék kezelése, amire műszaki szinten folyamatos munkával igyekeznek megoldást találni, azonban politikai és társadalmi hozzájárulásra is szükség van. A radioaktivitás mind ipari, mind gyógyászati célokra való felhasználása során a legfontosabb szempont az ember és a környezet védelme. Az ezennel megcélzott tematikus területek esetében elsődleges fontosságú szempont a biztonság magas szintjének biztosítása. Továbbá világosan kimutatható igények tapasztalhatók a nukleáris tudomány és technika teljes területén a kutatási infrastruktúrák és szakértelem rendelkezésre állása vonatkozásában. Ezenkívül az egyes technikai területeket kulcsfontosságú, több területet érintő kérdések kötik össze, úgymint a nukleáris üzemanyagciklus, az aktinidák kémiája, kockázatelemzés és biztonságértékelés, sőt társadalmi és kormányzati kérdések is. |

17. módosítás

I. melléklet "Atommaghasadás és sugárvédelem" alcím "Tevékenységek" alcím, első felsorolás

A kiégett üzemanyag és hosszú élettartamú radioaktív hulladék mélységi tárolásának konkrét kivitelezésére irányuló kutatási és fejlesztési tevékenységek, és amennyiben szükséges, a technológiákra és a biztonságra vonatkozó demonstrációs tevékenységek és a közös európai álláspont kialakításának alátámasztása a hulladék kezeléséhez és ártalmatlanításához kapcsolódó fontos kérdésekben. A particionálásra és a transzmutációra és/vagy egyéb, az ártalmatlanításra váró hulladék mennyiségének és/vagy veszélyességének csökkentését célzó koncepciókra irányuló kutatás. | A kiégett üzemanyag és hosszú élettartamú radioaktív hulladék mélységi tárolásának konkrét kivitelezésére irányuló kutatási és fejlesztési tevékenységek, és amennyiben szükséges, a technológiákra és a biztonságra vonatkozó demonstrációs tevékenységek és a közös európai álláspont kialakításának alátámasztása a hulladék kezeléséhez és ártalmatlanításához kapcsolódó fontos kérdésekben. Az ilyen típusú hulladék hosszú időtartamú ideiglenes tárolása esetén történő jellemzésével és viselkedésével kapcsolatos sajátos tevékenységek. A particionálásra és a transzmutációra és/vagy egyéb, az ártalmatlanításra váró hulladék mennyiségének és/vagy veszélyességének csökkentését célzó koncepciókra irányuló kutatás. |

18. módosítás

I. melléklet "Atommaghasadás és sugárvédelem" alcím "Tevékenységek" alcím, második felsorolás

A létező reaktorrendszerek (beleértve az üzemanyagciklus berendezéseit) további biztonságos működését alátámasztó kutatás, figyelembe véve az új kihívásokat, mint amilyen az élettartam meghosszabbítása és az új, előrehaladott biztonságértékelő módszerek (mind műszaki szempontból, mind az emberi tényező vonatkozásában), és az EU-ban elért magas biztonsági előírások fenntartásával a rövid és középtávon megjelenő reaktorrendszerek képességi és biztonsági szempontból történő értékelését célzó kutatás. | A létező reaktorrendszerek (beleértve az üzemanyagciklus berendezéseit) és az új generációs reaktorok további biztonságos működését alátámasztó és az emberi és szervezeti hiba kockázatát minimalizáló folytatódó kutatás, figyelembe véve az új kihívásokat, mint amilyen az élettartam meghosszabbítása és az új, előrehaladott biztonságértékelő módszerek (mind műszaki szempontból, mind az emberi tényező vonatkozásában), és az EU-ban elért magas biztonsági előírások továbbfejlesztésével a rövid és középtávon megjelenő reaktorrendszerek képességi és biztonsági szempontból történő értékelését célzó kutatás. |

| Ennek szem előtt tartásával hangsúlyt fognak helyezni különösen az emberi vagy szervezeti (egyéni vagy kollektív) hibák megelőzésére képes módszerek kutatására és végrehajtásra. Ösztönözni fognak egy megfelelő "biztonsági kultúrát" minden vállalkozásnál, ezzel biztosítva, hogy mind az erőmű tulajdonosa, mind annak munkavállalói alapvető prioritásként kezeljék a biztonságot. A reaktorbiztonság és a súlyos balesetek területén végzett kutatás, mind a nyugati, mind az orosz reaktortípus vonatkozásában. |

19. módosítás

I. melléklet "Atommaghasadás és sugárvédelem" alcím "Tevékenységek" alcím, negyedik felsorolás

A technikai eredmények, innováció és biztonság magas szintjének fenntartásához szükséges kutatási infrastruktúrák - mint például a kutatóreaktorok, felszín alatti kutatólaboratóriumok, radiobiológiai létesítmények és szövetbankok - rendelkezésre állásának támogatása. | A technikai eredmények, innováció és biztonság magas szintjének fenntartásához szükséges kutatási infrastruktúrák - mint például a kutatóreaktorok és oktató reaktorok, kutatólaboratóriumok, radiobiológiai létesítmények és szövetbankok - rendelkezésre állásának támogatása. |

20. módosítás

I. melléklet "Atommaghasadás és sugárvédelem" alcím "Tevékenységek" alcím, ötödik felsorolás, cím és bekezdés

Emberi erőforrás és képzés | Emberi erőforrás, mobilitás, oktatás és képzés |

A tudományos szakértelem és munkaerő-kapacitás megtartása és további fejlesztése a megfelelően képzett kutatók és alkalmazottak rendelkezésre állásának hosszú távú biztosítására a nukleáris ágazatban. | A tudományos szakértelem és munkaerő-kapacitás megtartása és további fejlesztése a megfelelően képzett kutatók, mérnökök, fizikusok, (a szervezeti rendszerekre szakosodott) pszichológusok és alkalmazottak rendelkezésre állásának lehető leggyorsabban történő biztosítására a nukleáris ágazatban, különösen az egyetemek oktatási erőfeszítéseinek fenntartásával, hangsúlyt fektetve a nukleáris technika és a sugárvédelem területén folyó közös posztgraduális tanulmányok szervezésére, és a biztonság prioritásként való kezelésének támogatására. |

21. módosítás

I. melléklet, "A Közös Kutatóközpont nukleáris tevékenységei" alcím, "Indokolás" alcím, első bekezdés

A Közös Kutatóközpont támogatja az európai energiaellátási stratégia célkitűzéseit, nevezetesen a kiotói célkitűzések elérésének elősegítése érdekében. Az EU elismert szakértelemmel rendelkezik a nukleáris technológia számos területén, ami az e területen elért múltbeli eredményeken alapul. A KKK hasznossága az EU-politikák támogatásában és hozzájárulása a nukleáris kutatás új irányvonalaihoz az általa képviselt tudományos szakértelemnek és a nemzetközi tudományos közösségbe való integrálódásának köszönhető. Egyrészt a KKK hozzáértő munkaerővel és csúcstechnikai berendezésekkel rendelkezik elismert tudományos/műszaki munka végzéséhez; másrészt támogatja az EU politikáját az alapszakképzettség és -szakértelem jövőbeni fenntartásában fiatal tudósok képzése és mobilitásuk elősegítése által. Új igény merült fel nevezetesen a külkapcsolatok és a biztonsághoz kapcsolódó politikák területén. Ezekben az esetekben belső és biztos információra/elemzésre/ rendszerekre van szükség, amelyeket nem mindig lehet a piacon beszerezni. | Az Európai Unió céljainak támogatása tekintetében a Közös Kutatóközpont a következőkhöz kapcsolódó külön feladatokkal rendelkezik: |

| globális biztonság, különösen a hatékony biztosítékok, az illegális kereskedelem elleni küzdelem és a nukleáris bűnözésn elleni küzdelem technikái és módszerei kifejlesztésében történő részvétel révén;az EU bővítése, mivel ez új típusú reaktorokat és más nukleáris létesítményeket érint (és fog érinteni);energiaellátás, a nukleáris fűtőanyagciklus új technikáihoz való hozzájárulás révén, a fenntartható fejlődés elveivel összhangban. |

| A Közös Kutatóközpont hozzáértő munkaerővel és berendezésekkel rendelkezik elismert tudományos/műszaki munka végzéséhez. Az európai kutatásnak az élvonalban tartása céljából biztosítja infrastruktúráinak minőségét és megfelelő megújítását. A Közös Kutatóközpont támogatja az EU politikáját az alapszakképzettség és -szakértelem jövőbeni fenntartásában infrastruktúráinak más kutatók rendelkezésére bocsátásával, fiatal tudósok képzése és mobilitásuk elősegítése által, így fenntartva Európában a nukleáris know-how-t. Új igény merült fel nevezetesen a külkapcsolatok és a biztonsághoz kapcsolódó politikák területén. Ezekben az esetekben belső és biztos információra/ elemzésre/rendszerekre van szükség, amelyeket nem mindig lehet a piacon beszerezni. |

22. módosítás

I. melléklet "A Közös Kutatóközpont nukleáris tevékenységei" alcím "Tevékenységek" alcím első bekezdés

A nukleáris hulladékok kezelése és környezeti hatás, a nukleáris üzemanyag folyamatainak megértése az energia termelésétől a hulladéktárolásig, és a nagy aktivitású hulladékok kezelésére konkrét megoldások kidolgozása a két fő lehetőség mentén (közvetlen tárolás vagy particionálás és transzmutáció); | A nukleáris hulladékok kezelése és környezeti hatás, a nukleáris üzemanyag folyamatainak megértése az energia termelésétől a hulladéktárolásig, és a nagy aktivitású hulladékok kezelésére konkrét megoldások kidolgozása a két fő lehetőség mentén (közvetlen tárolás vagy particionálás és transzmutáció). Különösen az ismeretek növelésére és a hosszú élettartamú hulladékok feldolgozásának és kondicionálásának javítására, valamint az aktinidák kutatására irányuló tevékenységeket fognak kidolgozni; |

23. módosítás

I. melléklet "A Közös Kutatóközpont nukleáris tevékenységei" alcím "Tevékenységek" alcím második bekezdés

Nukleáris biztonság: a létező és az új üzemanyagciklusokra és mind a nyugati, mind az orosz reaktortípusok reaktorbiztonságára, valamint az új reaktortervekre irányuló kutatás. Ezenkívül a KKK hozzájárul a IV. Generációs Nemzetközi Fórum (Generation IV International Forum) munkájához és koordinálja az európai részvételt ezen K+F kezdeményezésben, amelyben a világ legjobb kutatási szervezetei vesznek részt. | Nukleáris biztonság: a létező üzemanyagciklusokra és mind a nyugati, mind az orosz reaktortípusok reaktorbiztonságára, és nagyobb mértékben az új üzemanyagciklusokra, valamint az új reaktortervekre irányuló kutatás. Ezenkívül a KKK hozzájárul a IV. Generációs Nemzetközi Fórum (Generation IV International Forum) munkájához és koordinálja az európai részvételt ezen K+F kezdeményezésben, amelyben a világ legjobb kutatási szervezetei vesznek részt; a KKK integrálja e területen az európai kutatást és biztosítja a GIF munkájához való európai hozzájárulás jelentőségét minőségi és mennyiségi szempontból. |

24. módosítás

I. melléklet "A Közös Kutatóközpont nukleáris tevékenységei" alcím "Tevékenységek" alcím, harmadik a) és harmadik b) bekezdés (új)

| Kampányok folytatása annak érdekében, hogy a politikusok és a közvélemény megértse az atomenergiát, most, hogy a legtöbb tudós, politikus és állampolgár meg van győződve arról, hogy a globális felmelegedés valóban létezik, és azt a fosszilis tüzelőanyagok széndioxid-kibocsátása okozza, valamint hogy az atomenergia az energiamix lényeges komponense a világ energiaszükségletének nulla szén-dioxid kibocsátással történő kielégítése érdekében. A vita ösztönzése és a döntéshozatal elősegítése céljából az atomenergiáról szóló információk terjesztése a polgárok és képviselőik körében, az atomenergiára vonatkozó, többéves tájékoztató kampányok bevezetésével annak érdekében, hogy tényeken alapuló objektív vita folyhasson és információkon alapuló döntések születhessenek. Azok lehető legmagasabb fokú hatékonyságának biztosítására e kampányokat a társadalomtudományokból származó módszerrel kell megtervezni. Ezen túlmenően, és annak szem előtt tartásával, hogy a más energiaforrásokkal való összehasonlítás alapvető fontosságú az atomenergia használata következményeinek megértéséhez, a támogatott vagy ösztönzött tájékoztató kampányok meg fogják említeni és magyarázni az EU által más szinteken az egyéb energiaforrások, különösen a megújuló energiaforrások ösztönzésére tett erőfeszítéseket. |

[1] A Hivatalos Lapban még nem tették közzé.

[2] HL L ....

--------------------------------------------------